VENDIM
Nr. 139, datë 27.11.2020

[bookmark: _Hlk46478006][bookmark: _Hlk10624246]PËR NJË NDRYSHIM NË VENDIMIN E KOMISIONIT KOMBËTAR RREGULLATOR NR. 3, DATË 3.2.2017, “PËR LICENCIMIN E SHOQËRISË UJËSJELLËS-KANALIZIME PATOS SHA”

[bookmark: _Hlk530401566]Në mbështetje të nenit 13, 14, 15, 16 dhe 17, të ligjit nr. 8102, datë 28.3.1996, “Për kuadrin rregullator të sektorit të furnizimit me ujë dhe largimit e përpunimit të ujërave të ndotura”, të ndryshuar, (ligji nr. 8102); të VKM-së nr. 958, datë 6.5.2009, “Për miratimin e kategorive të licencimit dhe të procedurave për aplikim për licencë” (VKM-ja nr. 958), si dhe të vendimit të Komisionit Kombëtar Rregullator nr. 29, datë 8.12.2009, “Për procedurat e dhënies dhe rinovimit të licencave profesionale për subjektet juridike e fizike që ushtrojnë veprimtari në sektorin e furnizimit me ujë dhe largimit e përpunimit të ujërave të ndotura”, të ndryshuar, (Rregullore e licencimit)

Komisioni Kombëtar Rregullator,

[bookmark: _Hlk46482131][bookmark: _Hlk46481920][bookmark: _Hlk10624288]në mbledhjen e datës 27.11.2020, pasi shqyrtoi çështjen me objekt: “Mbi miratimin e projektvendimit, për një ndryshim në vendimin e Komisionit Kombëtar Rregullator nr. 3, datë 3.2.2017, “Për licencimin e shoqërisë Ujësjellës-Kanalizime Patos sh.a.”, 

VËREN SE:

1. Shoqëria Ujësjellës-Kanalizime Patos (UK Patos) me shkresat nr. 189 prot., datë 5.11.2020, me lëndë “Kërkesë për ndryshim të zonës së shërbimit UK Patos”, ka paraqitur pranë Entit Rregullator të Sektorit të Furnizimit me Ujë dhe Largimit e Përpunimit të Ujërave të Ndotura (ERRU), për ndryshim të zonës së shërbimit, dokumentacionin e nevojshëm mbi shkëputjen e njësive administrative Portëz dhe Cakran, të Bashkisë Fier, që më parë shërbeheshin nga UK Patos.
[bookmark: _Hlk10624823]2. Komisioni Kombëtar Rregullator (KKRR) e gjeti paraqitjen e kërkesës për licencim, për shkak të ndryshimit të zonës së shërbimit të UK Patos, në konformitet me kriteret dhe procedurën e parashikuar në VKM-në nr. 958 dhe Rregulloren e licencimit.
[bookmark: _Hlk526347311][bookmark: _Hlk535936376]3. KKRR-ja ka licencuar shoqërinë UK Patos me vendimin nr. 3, datë 3.2.2017, “Për licencimin e shoqërisë Ujësjellës-Kanalizime Patos sh.a.” me një afat 4-vjeçar, ku shoqëria autorizohet të ofrojë shërbimin e grumbullimit dhe shpërndarjes së ujit për konsum publik, largimit dhe trajtimit të ujërave të ndotura dhe për zonën e shërbimit, si më poshtë: 
Bashkia:	Patos
Bashkia:	Fier, Njësia administrative Portëz, Cakran
Për gjithë sa më sipër, Komisioni Kombëtar Rregullator, pasi arriti në përfundimin se kërkesa e UK Patos është e bazuar ligjërisht dhe plotëson kërkesat ligjore të parashikuara në kuadrin rregullator në fuqi,

VENDOSI:

Në pikën 3, të vendimit të KKRR-së nr. 3, datë 3.2.2017, “Për licencimin e shoqërisë Ujësjellës-Kanalizime Patos sh.a.”, bëhen këto ndryshime: 
Zona e shërbimit të shoqërisë Ujësjellës-Kanalizime Patos sh.a është Bashkia Patos.
[bookmark: _GoBack]
Ky vendim hyn në fuqi menjëherë.
Ky vendim publikohet në Fletoren Zyrtare.

KRYETAR
Ndriçim Shani
